text: Du er for fed. Du er fyret!
  10 juli 2014 kl. 09.18
  En dagplejer i Billund kommune blev fyret, fordi han var fed. EU kigger på sagen.
  Karsten Kaltoft blev i november 2010 fyret som dagplejer af Billund Kommune. Begrundelse? Han var for fed.
  - Jeg var kraftigt overvægtig, da jeg blev ansat, og kraftigt overvægtig, da jeg blev fyret. Men jeg har altid gjort mit arbejde, som jeg skulle, siger Karsten Kaltoft til Fagbladet FOA.
  Han vejer ca. 160 kg, og var fastansat som dagplejer i Billund Kommune i over 14 år. 
  Alle parter er enige om, at han har udført arbejdet godt.
  FOA har lagt sag an mod Billund Kommune og bedt byretten forelægge sagen for EU-domstolen.
  